**Pácin Község Önkormányzata**

**Képviselő-testületének**

**9/2013. (XII. 30.) önkormányzati rendelete**

**a pénzbeli és természetbeni szociális ellátások helyi szabályairól**

Pácin Község Város Önkormányzata Képviselő-testülete a szociális igazgatásról és szociális ellátásokról szóló 1993. évi III. törvény 10. § (1) bekezdés, 25.§ (3) bekezdés b) pontjában, 26.§-ában 32. § (1) bekezdés b), (3) bekezdés, 33. § (7) bekezdés 37. § (1) bekezdés d.) 37/A.§ (3), 38.§ (9), 45.§ (1), (5) bekezdéseiben, 48.§ (4) bekezdésében, 50.§ (3) bekezdésében, 55/C.§ (4) bekezdésében, 58/B.§ (2) bekezdésében és 132. § (4) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX törvény 13.§ (1) bekezdés 8. pontjába meghatározott feladatkörében eljárva a következőket rendeli el:

 **Az ellátások formái**

**1.§**

(1) Az Önkormányzat szociális rászorultság esetén e rendeletben meghatározott feltételek szerint a jogosult számára az alábbi pénzbeli szociális ellátásokat állapítja meg:

a) önkormányzati segély

b) Bursa Hungarica Felsőoktatási Önkormányzati Ösztöndíjtámogatás

 (2) Az Önkormányzat szociális rászorultság esetén e rendeletben meghatározott feltételek szerint a jogosult számára az alábbi természetbeni ellátásokat állapítja meg:

a) önkormányzati segély

b) köztemetés

c) közgyógyellátás

d) normatív lakásfenntartási támogatás

e) tűzifa támogatás

**Hatásköri szabályok**

**2.§**

(1) A Képviselő-testület hatáskörébe tartozik a Bursa Hungarica Felsőoktatási Önkormányzati Ösztöndíj Pályázat elbírálása.

 (2) A Képviselő-testület Szociális és Egészségügyi Bizottságának hatáskörébe tartozik az:

a) önkormányzati segély,

b) tűzifa támogatás

(3) A Polgármester hatáskörébe tartozik az:

a) elhunyt személy eltemettetésének költségeihez való hozzájárulásra igényelt önkormányzati segély

b) köztemetés

(4) A jegyző hatáskörébe tartozik a közgyógyellátás

 **Aktív korúak ellátásának megállapítására vonatkozó feltételek**

**3. §**

(1) Az aktív korúak ellátására való jogosultság megállapításának, folyósításának egyéb feltételeként – az Szt. 33 §-ában foglaltaknak megfelelő - kérelmező vagy az ellátásban már részesülő személy ( a továbbiakban: jogosult) köteles lakókörnyezetének rendezettségét biztosítani az alábbiak szerint:

1. az intézményes szemétszállítás biztosításához szükséges szeméttároló edény elhelyezése és rendeltetésszerű használata,

b) a lakáshoz tartozó udvar, kert gondozása, gyomnövény mentesítése, valamint a szemét és lom eltávolítása,

c) az ingatlan előtti járdának – járda hiányában egy méter széles területsávnak - a járda melletti zöldsáv úttestig terjedő teljes területe szemét- és gyommentesítése, téli időszakban hó- és síkosság mentesítése,

d) a ház előtti csatorna tisztántartása, gyommentesítése,

e) a lakás folyamatos tisztán tartása, takarítása, vizes helyiség és illemhely

rendeltetésszerű használata. Amennyiben a lakásban nincs illemhely, az ingatlanon árnyékszék biztosítása,

f) az állattartásra szolgáló létesítmények rendszeres takarítása, fertőtlenítése,

g) az ingatlan, valamint a hozzá tartozó kert, udvar rágcsálóktól, kártevőktől való mentesítése.

 (2) A kérelmező köteles az (1) bekezdésben felsorolt állapotról a bérpótló juttatás iránti kérelemmel, valamint a jogosultság felülvizsgálatával egyidejűleg a lakókörnyezete rendezettségéről nyilatkozni, majd a megfelelő állapotot, a jogosultság megállapítását követően is fenntartani. A nyilatkozat a rendelet mellékletét képezi. (2. melléklet)

(3) Ha bejelentés vagy hivatalos tudomásszerzés alapján megállapítható, hogy a lakókörnyezet rendezettsége az (1) bekezdésben foglalt feltételeknek nem felel meg, a jegyző ötnapos határidő kitűzésével – az elvégzendő tevékenységek konkrét megjelölésével – felszólítja a jogosultat a hiányosságok megszüntetésére.

(3) A lakókörnyezet rendezettségének állapotát a Pácini Közös Önkormányzati Hivatal jegyzője, vagy az általa megbízott köztisztviselője a helyszínen felvett jegyzőkönyvvel, valamint fényképfelvétellel dokumentálja.

(4) Amennyiben a jogosult az (1) bekezdésben írt kötelezettségének felszólítás ellenére sem tesz eleget, és sor kerül az ellátás Szt. 36. § (2) bekezdés d) pontja szerinti megszüntetésére, a feltételek teljesítése valamint annak bejelentése alapján ismételt helyszíni szemlére kerül sor.

(5) Ha megállapítható, hogy a feltételek teljesültek, az ellátás újbóli megállapítására a bejelentés napjától kerül sor.

 **Rendszeres szociális segélyre vonatkozó rendelkezések**

**4.§**

(1) Az aktív korúak ellátására jogosult személy az Szt. 37. § (1) bekezdés a)-c) pontja szerinti eseteken kívül az ellátásra való jogosultság időtartama alatt kérelem alapján rendszeres szociális segélyre jogosult,

a) aki a közfoglalkoztatáshoz szükséges foglalkozás egészségügyi szakvélemény alapján nem kapott alkalmas minősítést, vagy

b) veszélyeztetett terhes és ezt szakorvos által igazolja.

**5. §**

(1) Az Szt. 37. § (1) bekezdés b)-c) pontja szerinti jogosult személy részére a rendszeres szociális segély megállapításának, folyósításának feltételeként köteles együttműködni a Bodrogközi Többcélú Kistérségi Társulás Szociális Szolgáltató Központ Kistérségi Családsegítő Szolgálatával (3964 Pácin, Fő u. 37., a továbbiakban: együttműködésre kijelölt szerv).

(2) Az (1) bekezdésben előírt együttműködés keretében az a személy, akinek rendszeres szociális segélyre való jogosultságát megállapították:

a) a jogosultságot megállapító határozat jogerőre emelkedését követően 15 napon belül köteles felkeresni az együttműködésre kijelölt szervet, nyilvántartásba vétele végett,

b) a beilleszkedését segítő programról írásban megállapodik az együttműködésre kijelölt szervvel, továbbá teljesíti a beilleszkedését segítő programban foglaltakat,

c) az együtmműködésre kijelölt szervnél az általuk megadott időpontban megjelenik,

d) az ellátásra való jogosultság feltételeinek felülvizsgálatában együttműködik az Önkormányzattal.

(3) Az együttműködési kötelezettség megszegésének minősül, ha a rendszeres szociális segélyben részesülő személy:

a) elmulasztja az önkormányzat által kijelölt szervnél a rendszeres szociális segélyt megállapító határozatban előírt határidőn belül nyilvántartásba vetetni magát,

b) a beilleszkedést segítő programról írásban nem állapodik meg,

c) a beilleszkedést segítő programról írásban megállapodik, de nem teljesíti a programban foglaltakat.

(4) A beilleszkedést segítő program a rendszeres szociális segélyben részesülő személy szociális helyzetéhez és mentális állapotához igazodva a következőkre terjedhet ki:

a) egyéni képességeket fejlesztő, életmódot formáló, szociális hátrányok csökkentését szolgáló programok,

b) munkavégzésre történő felkészítést segítő, munkaerő-piaci esélynövelő programokban való részvétel.

(5) A beilleszkedést segítő programok kötelező tartalmi elemei:

a) személyi adatok

b) megvalósítandó célok

c) a kliens feladatai

d)a családgondozó feladatai

e) az együttműködésre kijelölt szervnél történő megjelenés dokumentálása.

 **Normatív lakásfenntartási támogatás egyéb feltétele**

**6. §**

A normatív lakásfenntartási támogatás iránti kérelmet benyújtó, illetve az ellátásra jogosult köteles teljesíteni a rendelet 9.§-ában előírtakat.

 **Önkormányzati segély**

**7. §**

(1) Az önkormányzat az e rendeletben meghatározottak szerint nyújt önkormányzati segélyt eseti jelleggel a

létfenntartást veszélyeztető rendkívüli élethelyzetbe került, valamint időszakosan vagy tartósan létfenntartási

gonddal küzdő családok, illetve személyek részére, elsősorban a Szt. 45. § (4) bekezdésében meghatározott

esetekben.

(2) Az Szt . 45.§ (4) bekezdésében foglaltakon túl nem várt többletkiadásnak minősül

 a) a lakhatással összefüggő valamely szolgáltatónál fennálló tartozás,

 b) tüzelő beszerzése, illetve a fűtési költségekhez kapcsolódó kiadás.

 (3) Önkormányzati segély annak a személynek állapítható meg, akinek családjában az egy főre jutó havi jövedelem az öregségi nyugdíj mindenkori legkisebb összegének 250 %-át (71250), egyedül élő esetén a 300 %-át (85 500) nem haladja meg.

(4) Az önkormányzati segély egyszeri összege nem lehet kevesebb, mint 3000.-Ft.

(5) Önkormányzati segélyben közös háztartásban élők esetén egyszerre csak egy személy részesülhet.

(6) Önkormányzati segély hivatalból is megállapítható.

**8. §**

(1) A létfenntartást veszélyeztető, önhibán kívül bekövetkezett, jelentős többletkiadás esetén (pl. elemi kár, tűzeset, beázás, baleset, stb.) az átmeneti segély kamatmentes kölcsön formájában is nyújtható.

(2) Kamatmentes kölcsön évente egy alkalommal nyújtható és ennek mértéke nem haladhatja meg a 20.000.- Ft-ot.

(3) A kamatmentes kölcsön legfeljebb fél évre engedélyezhető, melyet egyösszegben kell visszafizetni. Indokolt esetben 3 havi részletfizetés engedélyezhető.

(4) az élethelyzet romlása vagy jelentős változása következtében a kölcsön egy része átváltoztatható vissza nem térítendő segélyre. Ennek mértéke azonban nem haladhatja meg a biztosított kamatmentes kölcsön 60 %-át.

**9. §.**

 Az önkormányzati segély a bizottság döntése alapján

 a./ készpénzben,

 b./ természetben (élelmiszer, gyógyszer, tűzifa, ruházat),

 c./ intézményi térítési díjak részbeni vagy teljes átvállalása esetén annak jóváírásával vagy ha az

 intézmény más településen található, közvetlen utalással nyújtható.

**10. §**

 (1) Elhunyt személy eltemettetésének költségeihez való hozzájárulásra igényelt önkormányzati segélyre jogosult az eltemettető, ha az egy főre jutó havi jövedelem összege nem haladja meg az öregségi nyugdíj mindenkori legkisebb összegének 250%-át, egyedül élő személy esetén a 300 %-át.

(2) A temetési segély megállapítása szempontjából a helyben szokásos legolcsóbb temetési költség 130.000.- Ft.

(3) A temetési költség mértéke az (5) bekezdésben meghatározott összeg legalább 20 %-a (26.000.- Ft), de elérheti annak teljes összegét, ha a temetési költségek viselése a kérelmezőnek vagy családjának a létfenntartását veszélyezteti.

 (4) Ha a körülmények indokolják, a temetési segélyt a temetés előtt meg kell állapítani és a házipénztáron keresztül azonnal kifizetni. Ez esetben a számlákat utólag kell csatolni.

 **Bursa Hungarica Felsőoktatási Önkormányzati Ösztöndíj**

**11. §**

(1) A „Bursa Hungarica”Felsőoktatási Önkormányzati Ösztöndíjpályázat keretében ösztöndíj állapítható meg annak a pályázatát határidőben benyújtó és a benyújtás időpontjában Pácin községben bejelentett lakóhellyel rendelkező pályázónak, aki megfelel a „Bursa Hungarica”Felsőoktatási Önkormányzati Ösztöndíjrendszerre vonatkozó Általános Szerződési Feltételekben meghatározott előírásoknak és e rendelet szabályai szerint szociális rászorultsága megállapítható.

(2) Az ösztöndíjra való jogosultság megállapítása szempontjából szociálisan rászorulónak kell tekinteni azt a pályázót, akinél az egy háztartásban élők egy főre jutó havi nettó jövedelme nem haladja meg az öregségi nyugdíj mindenkori legkisebb összegének 200%-át.

(3) Előnyben részesül a fenti feltételeknek megfelelő azon pályázó:

a) akinél a vele egy háztartásban élők egy főre jutó havi nettó jövedelme nem haladja meg az öregségi nyugdíj mindenkori legkisebb összegének 100 %-át,

b) árva, vagy félárva,

c) akinek szülei elváltak, vagy különváltan élnek,

d) akinek családjában munkanélküli van,

e) aki tartós beteg, vagy fogyatékossággal élő, illetve családjában tartósan beteg, vagy rokkant személy van,

f) aki gyermeket nevel,

g) akinek családjában lévő eltartottak száma három, vagy annál több.

**12. §**

(1) Az ösztöndíj időtartamát és az egyéb feltételeket a mindenkori pályázati felhívás tartalmazza, melyet a Képviselő-testület hagy jóvá.

(2) A felsőoktatási intézménybe jelentkezők szociális rászorultságát a Képviselő-testület évente egyszer köteles felülvizsgálni.

(3) Az önkormányzat által folyósított ösztöndíj havi összege 5.000.- Ft. Az ösztöndíj támogatás összegének megállapításánál a (3) bekezdésben foglalt feltételeket kell figyelembe venni.

(4) Az önkormányzat által megítélt ösztöndíj visszavonásra kerül, a visszavonásról hozott határozat meghozatalát követő tanulmányi félévtől, ha

a) a “B” típusú ösztöndíjas szociális rászorultsága már nem áll fenn, illetve a szociális rászorultság évenkénti felülvizsgálatánál nem működik együtt az önkormányzattal,

b) a támogatásban részesített “A” vagy “B” típusú pályázó elköltözik Pácin Község Önkormányzata illetékességi területéről.

(5)Az ösztöndíj elnyerésére beadott pályázatok elbírálása a Képviselő-testület hatáskörébe tartozik. A Képviselő-testület döntése ellen fellebbezésnek helye nincs.

(6) A pályázónak a saját és vele egy háztartásban élők egy főre jutó havi nettó jövedelméről szóló igazoláson túl a szociális rászorultság igazolására csatolni kell:

a) amennyiben a szülők elváltak, jogerős bírósági ítélet másolatát,

b) több eltartott esetén iskola-, óvodalátogatási igazolásokat,

c) amennyiben a pályázó árva, félárva halotti anyakönyvi kivonat másolatát, árvaellátást megállapító határozatot,

d) amennyiben gyermeket nevel, születési anyakönyvi kivonatot,

e) állami gondozott, gyámolt esetén gyámhivatal határozatát, bíróság ítéletét,

f) igazolást tartós betegségről, határozatot rokkantság, fogyatékosság megállapításáról,

g) munkanélküliség esetén a Munkaügyi Központ igazolását,

h)vállalkozó esetén Nemzeti Adó és Vámhivatal igazolást előző évi jövedelméről.

 **Köztemetés**

**13. §**

A polgármester kérelemre, a köztemetés költségének megtérítési kötelezettsége alól az Szt. 48.§ (3) bekezdés b.) pontja fennállása esetén, amennyiben az eltemettetésre kötelezett személy a Sztv. 4.§ (1) bekezdés b) pontja szerinti vagyonnal nem rendelkezik

a) a teljes összeg visszafizetésére részletfizetést engedélyezhet, vagy az 50 %-át elengedheti, ha az eltemettetésre kötelezett személy

1. egyedül élő és havi jövedelme nem haladja meg az öregségi nyugdíj mindenkori legkisebb összegének 200%-át, vagy

2. családjában az egy főre jutó havi jövedelem nem haladja meg az öregségi nyugdíj mindenkori legkisebb összegének 150 %-át,

b) 50%-át elengedheti és a fennmaradó 50% megfizetésére részletfizetést engedélyezhet, ha az eltemettetésre kötelezett személy

1. egyedül élő és havi jövedelme nem haladja meg az öregségi nyugdíj mindenkori legkisebb összegének 150%-át (42.750 Ft) , vagy

2. családjában az egy főre jutó havi jövedelem nem haladja meg az öregségi nyugdíj mindenkori legkisebb összegét.

 **Közgyógyellátás**

**14. §**

Az Szt. 50 § (3) bekezdése alapján közgyógyellátásra jogosult az a személy, akinek családjában az egy főre eső havi jövedelem nem haladja meg az öregségi nyugdíj mindenkori legkisebb összegének 150 %-át, (34 200 Ft) egyedülálló esetén 200 %-át (57000 Ft), feltéve, hogy a havi rendszeres gyógyító ellátás költsége az öregségi nyugdíj mindenkori legkisebb összegének 25 %-át 7125) eléri.

**Szociális célú tűzifa támogatás**

**15. §**

(1) Szociális célú tűzifa támogatásra jogosult, akinek a háztartásában

a) az egy főre jutó havi nettó jövedelem nem haladja meg a nyugdíjminimum 250 %-át *(71 250 Ft)*, vagyona a háztartás tagjai egyikének sincs,

b) vegyes fűtéssel rendelkezik és a lakás fűtését ezzel biztosítja,

c) időszakosan, vagy tartósan olyan mértékű létfenntartási gondokkal küzd, mely veszélyezteti a lakás téli fűtését.

(2) Az (1) bekezdésben megállapított feltételeknek együttesen kell fennállniuk.

(3) A szociális célú tűzifa támogatás egy háztartásban csak egy személynek állapítható meg, melynek maximális mértéke 5 m3 .

(4) A tűzifa kiszállításáról az önkormányzat gondoskodik, melynek átvételét a jogosult aláírásával átvételi elismervényen köteles igazolni.

(4) Az elbírálás során előnyt élvez

a) aki az Szt. szerinti

aa) aktív korúak ellátására,

ab) időskorúak járadékára,

ac) lakásfenntartási támogatásra jogosult, valamint

b) a gyermekek védelméről és a gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevelő család

jogosult.

b.) aki részére a tűzifa biztosítását a kihűlés és fagyhalál veszélyének észlelése miatt a indokolt.

 (1) A szociális célú tűzifa támogatást a jogosult részére a feltételek fennállása esetén a Szociális- Egészségügyi és Ifjúságvédelmi Bizottság hivatalból lefolytatott eljárás során állapítja meg.

**Eljárási rendelkezések**

**16. §**

(1) Az e rendeletben szabályozott szociális ellátások iránti kérelmet a Pácini Közös Önkormányzati Hivatalnál lehet benyújtani.

**17. §**

(1) A kérelmező kérelmét - a szociális ellátások elbírálásához, az Szt-ben és végrehajtási rendeleteiben előírt kötelező, valamint ezen rendeletben meghatározott feltételek – hiteles igazolására alkalmas bizonylatokkal köteles ellátni. Amennyiben a kérelmező a kérelmet, illetve annak mellékleteit a hiánypótlásra történő felszólítás ellenére sem egészíti ki, illetve nem csatolja, az eljárást meg kell szüntetni.

(2) A szociális ellátásra való jogosultság elbírálásához a kérelmező köteles a közös háztartásban élők vagyoni, jövedelmi viszonyairól nyilatkozni, illetve azokat igazolni. A havi rendszeres jövedelmet hivatalos igazolásokkal kell igazolni.

(3) A kérelemhez minden esetben csatolni kell a kérelmező és családja jövedelmére vonatkozó igazolásokat, valamint a 63/2006 (III.27.) Korm. rendelet. 1. melléklete szerinti vagyonnyilatkozatot.

**18. §**

A jövedelem igazolására szolgáló iratok különösen

a) a rendszeres pénzellátás esetén a pénzellátás folyósításának igazolószelvénye - nyugdíjszerű ellátás esetében az összesítő -, illetve megállapító határozata, feltéve, hogy azt más szerv állapította meg és folyósítja,

b) a foglalkoztatottaknál a munkáltató által kiállított kérelem benyújtását megelőző hónapról szóló hivatalos kereseti kimutatás,

c) az egyéni vállalkozók, gazdasági társaságok tagjai esetében az állami adóhatóság igazolása és a kérelmező nyilatkozata,

d) a tartósan beteg, illetve fogyatékos gyermek egészségi állapotára vonatkozó igazolás,

e) a középfokú, vagy felsőfokú oktatási intézmény nappali tagozatán tanuló esetében az oktatási intézmény adott félévi igazolása a tanulói, vagy hallgatói jogviszony fennállásáról,

f) álláskereső esetén az álláskeresési ellátásról, vagy a regisztrálás tényéről, a munkaügyi központ illetékes kirendeltsége által kiadott igazolás, határozat.

**19. §**

(1) A Pácini Közös Önkormányzati Hivatal ügyintézője az igénylő személy vagyoni, szociális, egészségügyi, lakás, vagy egyéb körülményeinek tisztázására helyszíni szemlét tarthat, az ügyre vonatkozó lényeges nyilatkozatokat és a megállapításokat környezettanulmányban rögzíti.

(2) Az eljárás során felhasználható más hatóság, illetőleg család- és gyermekvédelemmel foglalkozó más szerv, vagy személy által készített környezettanulmány is, feltéve, hogy elkészítése óta egy hónap még nem telt el.

**20. §**

(1) Amennyiben az (1) bekezdésben meghatározott jogszabály a kifizetést érintően nem rendelkezik, úgy a segélyt/támogatást, a segélyt/támogatást megállapító határozat jogerőre emelkedését követő 5 munkanapon belül, havi folyósítás esetén pedig tárgyhót követő hó 5. napjáig kell folyósítani.

(2) Az önkormányzati segély folyósítása postai úton, házi pénztári kifizetéssel, illetve banki átutalással történik.

**Záró rendelkezések**

**21. §**

(1) Ezen rendelet 2014. január 1. napján lép hatályba, azzal, hogy a hatályba lépés napján már benyújtott, de el nem bírált kérelmek esetében is ezen rendelet rendelkezéseit kell alkalmazni.

(2) Ezen rendelet hatálybalépésével egyidejűleg hatályát veszti a szociális igazgatásról és a szociális ellátások helyi rendszeréről szóló 6/1999. (VI. 23.) , A gyermekvédelmi támogatásokról szóló 10/1997. (XI. 6.) önkormányzati rendelet.

(3) Ezen rendelet az állampolgárok szélesebb körét érinti, ezért annak hiteles szövegét az önkormányzat hivatalos lapjában, valamint internetes honlapján is közzé kell tenni.

 Majoros László Ferenc Csonka István

 polgármester jegyző